Mynd / Svarta Kaffi „ Margt mis fagurt hefur verið sagt um okkur á samfélagsmiðlum og jafnvel í einkaskilaboðum , “ skrifar fjölskyldan á Svarta Kaffi . Tilefni skrifanna er að nýverið hafa eigendur staðarins orðið fyrir mikilli gagnrýni á samfélagsmiðlum út af myndum og styttu af þeldökkum þjóni . Margir hafa sakað þau um rasískt myndmál . Þá hefur kaffihúsið fengið neikvæðar umsagnir á vefnum Tripadvisor vegna myndanna . „ Samskipti okkar einkennast einmitt af hlýju og virðingu . Hvorki stétt né staða , litarháttur eða kyn geta því breytt , því fyrir okkur eru allir jafnir . “ „ Í dag er dagurinn sem við lútum höfði og svörum hatri með ást . “ Allan pistil fjölskyldunnar má sjá hér að neðan : Í dag er skrítinn dagur . Hjörtun okkar grétu í gær í sannleika sagt . Margt mis fagurt hefur verið sagt um okkur á samfélagsmiðlum og jafnvel í einkaskilaboðum . . en við trúum því að þeir sem okkur þekkja viti betur . Viti að við erum heiðarlegt fólk . Heiðarlegt fólk sem leggur sig fram , alla daga , við að mæta viðskiptavinum með brosi og hlýju . Samskipti okkar við aðra einkennast einmitt af hlýju og virðingu . Hvorki stétt né staða , litarháttur eða kyn geta því breytt , því fyrir okkur eru allir jafnir . Í dag stöndum þéttar saman sem aldrei fyrr og höldum fast í hvort annað á meðan haglélið dynur á okkur . Í dag er dagurinn sem við lútum höfði og svörum hatri með ást . Ást sem hefur einkennt okkur í áratug og mun einkenna okkur í áratuga áfram .